LIETUVOS RESPUBLIKOS SEIMO KANCELIARIJOS

TEISĖS DEPARTAMENTAS

IŠVADA

DĖL LIETUVOS RESPUBLIKOS SVEIKATOS SISTEMOS ĮSTATYMO NR. I-552 77 STRAIPSNIO PAKEITIMO ĮSTATYMO PROJEKTO

2019-10-21 Nr. XIIIP-4051

Vilnius

Įvertinę projektą dėl jo atitikties Konstitucijai, įstatymams, Europos Sąjungos teisės aktams ir teisės technikos taisyklėms, teikiame šias pastabas:

Projekto 1 straipsniu keičiamo Sveikatos sistemos įstatymo 77 straipsnio 3 dalyje nustatoma, kad laisvės atėmimo vietų sveikatos priežiūros įstaigos ir (ar) laisvės atėmimo įstaigų asmens sveikatos priežiūros padaliniai steigiami Lietuvos Respublikos bausmių vykdymo kodekse ir Lietuvos Respublikos suėmimo vykdymo įstatyme nustatyta tvarka. Atkreiptinas dėmesys, kad šioje dalyje nurodyti teisės aktai nereglamentuoja laisvės atėmimo vietų sveikatos priežiūros įstaigų ir (ar) laisvės atėmimo įstaigų asmens sveikatos priežiūros padalinių steigimo. Šie teisės aktai nustato, kad laisvės atėmimo vietų sveikatos priežiūros įstaigos ir (ar) laisvės atėmimo įstaigų asmens sveikatos priežiūros padaliniai užtikrina nuteistųjų ir suimtųjų asmens sveikatos priežiūrą. Atsižvelgiant į tai, projekto nuostatos tikslintinos.

Svarstytina, ar projekto 1 straipsniu keičiamo įstatymo 77 straipsnio 4 dalis nėra perteklinė, nes šioje dalyje įtvirtinta nuostata dėl finansavimo šaltinio yra ne šio įstatymo, o Lietuvos Respublikos sveikatos draudimo įstatymo reguliavimo dalykas.

Departamento direktorius	Andrius Kabišaitis

J. Jarmakovič, tel. (8 5) 239 6055, el. p. jelena.jarmakovic@lrs.lt

E. Mušinskis, tel. (8 5) 239 6356, el. p. edvinas.musinskis@lrs.lt